
Linnavara tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakond taotles Kreenholmi staadionil asuvate abiruumide ja jalgpalliväljaku tasuta kasutusse andmist MTÜ-le Spordiklubi FC Narva rahvusvahelise jalgpalliturniiri „Narva Cup 2010“ korraldamiseks ajavahemikul 19.-20.06.2010. a. Narva Linnavalitsuse Kultuuriosakond toetab turniiri korraldamist ja on nõus anda vara kasutusse tingimusel, et turniiri korraldamise ajaks on jalgpalliväljaku murukate heas seisukorras.

Antud küsimus oli vaadatud läbi Narva Linnavalitsuse linnavarakomisjoni 03.03.2010. a istungil, protokolli nr 2 punkt 6. Komisjon otsustas nõustuda taotlusega ja lubada MTÜ-le Spordiklubi FC Narva tasuta kasutada taotluses toodud eesmärgil Kreenholmi staadionil asuvad abiruume ja jalgpalliväljakut.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005. a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Anda MTÜ-le Spordiklubi FC Narva, registrikood 80170673, tasuta kasutusse ajavahemikul 19.-20.06.2010. a Kreenholmi staadionil asuvad abiruume ja jalgpalliväljakut rahvusvahelise jalgpalliturniiri „Narva Cup 2010“ korraldamiseks tingimusel, et turniiri korraldamise ajaks on jalgpalliväljaku murukate heas seisukorras.
4. Rakendussätted
4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

